
ΘΕΜΑΤΙΚΗ ΕΝΟΤΗΤΑ: Η ΕΛΛΑΔΑ ΚΑΙ Ο ΚΟΣΜΟΣ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Ένας πετυχημένος, περιεκτικός και ελκυστικός τίτλος.
· Αφόρμηση από την επικαιρότητα στον πρόλογο.
· Η κατάλληλη τεκμηρίωση.
· Η κυριαρχία της αναφορικής γλωσσικής λειτουργία.
Αρνητικά αξιολογούνται:
· Η απουσία τίτλου ή ένας μακροσκελής ή ασαφής τίτλος.
· Ένας γενικόλογος πρόλογος.
· Η πληθώρα παραδειγμάτων και η έλλειψη τεκμηρίωσης.



Ενδεικτικοί άξονες της απάντησης:
Πολλοί είναι οι λόγοι που ωθούν τους σύγχρονους Έλληνες να μαθαίνουν γλώσσες πέρα από τις πιο δημοφιλείς: 	
· Ο βασικός λόγος εκμάθησης ξένων γλωσσών παραμένει ο βιοπορισμός, επειδή οι μαθητές σκοπεύουν να σπουδάσουν και να εργαστούν στο εξωτερικό.
· Οι επαγγελματίες, όπως οι δικηγόροι και οι συμβολαιογράφοι, γιατί τα τελευταία χρόνια έχουν ως πελάτες μετανάστες ή πρόσφυγες και θέλουν να μάθουν τη γλώσσα τους, για να μπορούν να συνεννοούνται και να επικοινωνούν μαζί τους. 
· Τα μικτά ζευγάρια, γιατί ο ένας αποφασίζει να μάθει τη γλώσσα του άλλου, προκειμένου να έχουν καλύτερη επικοινωνία. 
· Οι ακαδημαϊκοί, καθηγητές και ερευνητές, που μελετούν κάποια ξένη γλώσσα για επιστημονικούς λόγους. 
· Οι «χομπίστες», που, αφού ολοκληρώνουν τα βασικά μίας γλώσσας σε μία τριετία, ξεκινούν μια άλλη.
· Όσοι αγαπούν ταινίες ξένου κινηματογράφου ή ξένα τηλεοπτικά σίριαλ, οπότε θέλουν να γνωρίσουν τη γλώσσα που μιλιέται στις ταινίες ή στα σίριαλ.
· Οι ποδοσφαιρόφιλοι, που θαυμάζουν ξένους ποδοσφαιριστές ή προπονητές, επιδιώκουν να μάθουν τη γλώσσα την οποία χρησιμοποιούν τα ινδάλματά τους.

Β3. (μονάδες 25)
· Γιατί ήταν μετανάστρια ουγγρικής καταγωγής που ζούσε στην Ελβετία και ήθελε να μάθει ολοκληρωμένα τη γαλλική γλώσσα, την οποία μιλούν σε αυτή τη χώρα.
· Είχε μάθει να μιλά αρκετά καλά τα γαλλικά, για να συνεννοείται στις καθημερινές της δραστηριότητες, αλλά αισθανόταν αναλφάβητη, αφού δεν γνώριζε να γράφει και να διαβάζει γαλλικά.
· Στόχος της ήταν να μάθει πολύ καλά τη γαλλική γλώσσα, για να μπορεί να διαβάζει βιβλία, όπως και να γράφει στα γαλλικά τα δικά της βιβλία, ως συγγραφέας που είναι.

Ως προς το τελευταίο ερώτημα, η εκφώνηση απαιτεί σαφώς την καταγραφή προσωπικών θέσεων, αρκεί να είναι ολοκληρωμένη η παρουσίαση εκφραστικά και νοηματικά.

